Το **Spectre** είναι μια βρετανική κατασκοπευτική ταινία του 2015 και αποτελεί την εικοστή τέταρτη της σειράς ταινιών *Τζέιμς Μποντ* που παράγεται από την Eon Productions. Η ταινία γυρίστηκε για την Metro-Goldwyn-Mayer και την Columbia Pictures. Σε σκηνοθεσία του Σαμ Μέντες και σε σενάριο των Τζον Λόγκαν, Νιλ Πέρβις, Ρόμπερτ Γουέιντ και Τζεζ Μπάτεργουοθ, πρωταγωνιστεί ο Ντάνιελ Κρεγκ στον ρόλο του Τζέιμς Μποντ για τέταρτη φορά, μαζί με τους Κρίστοφ Βαλτς, Λεά Σεϊντού, Μπεν Γουίσοου, Ναόμι Χάρις, Ντέιβ Μπατίστα, Μόνικα Μπελλούτσι και Ρέιφ Φάινς. Στην ταινία αυτήν, ο Τζέιμς Μποντ μαθαίνει για την ύπαρξης της οργάνωσης Spectre, που είναι μια διεθνή εγκληματική οργάνωση με επικεφαλής τον Ερνστ Σταύρο Μπλόφιλντ, την οποίαν και καλείται να αντιμετωπίσει.

Παρά το γεγονός ότι αρχικά είχε δηλώσει ότι δεν θα σκηνοθετήσει την ταινία αυτήν, ο Σαμ Μέντες επιβεβαίωσε την επιστροφή του το 2014, αφότου ο Νίκολας Γουίντινγκ Ρεφν αρνήθηκε να την σκηνοθετήσει. Με αυτόν τον τρόπο, ο ίδιος έγινε ο πρώτος σκηνοθέτης που σκηνοθετεί διαδοχικές ταινίες του Τζέιμς Μποντ μετά τον Τζον Γκλεν. Η συμπερίληψη της οργάνωσης Spectre και των συσχετιζόμενων χαρακτήρων της σηματοδότησε το τέλος της διαμάχης για το μυθιστόρημα *Επιχείρηση Κεραυνός* (Thunderball), στην οποία ο Κέβιν Μακλόρι και ο Ίαν Φλέμινγκ είχαν εμπλακεί σε μακροχρόνιες νομικές διαμάχες σχετικά με τα δικαιώματα της ταινίας για το συγκεκριμένο μυθιστόρημα. Η ταινία αυτή είναι η πρώτη ταινία που περιλαμβάνει αυτά τα στοιχεία μετά την ταινία *Τα διαμάντια είναι παντοτινά* (1971). Η ταινία εκτιμάται ότι έχει τελικό προϋπολογισμό 245–300 εκατομμυρίων δολαρίων, καθιστώντας την μια από τις πιο ακριβότερες παραγωγές ταινιών που έχουν γίνει ποτέ. Τα κύρια γυρίσματα ξεκίνησαν τον Δεκέμβριο του 2014 και διήρκησαν μέχρι τον Ιούλιο του 2015, κι έγιναν σε μέρη όπως η Αυστρία, το Ηνωμένο Βασίλειο, η Ιταλία, το Μαρόκο και το Μεξικό.

Η πρεμιέρα του *Spectre* έγινε στο Royal Albert Hall στις 26 Οκτωβρίου 2015 και κυκλοφόρησε στους κινηματογράφους σε συμβατική μορφή και σε IMAX μορφή στο Ηνωμένο Βασίλειο την ίδια ημέρα, ενώ στους κινηματογράφους των Ηνωμένων Πολιτειών κυκλοφόρησε στις 6 Νοεμβρίου. Η ταινία έλαβε μικτές κριτικές από κριτικούς, οι οποίοι επαίνεσαν τις σκηνές δράσης, τις ερμηνείες των πρωταγωνιστικών ηθοποιών (ιδιαίτερα του Ντάνιελ Κρεγκ και του Ντέιβ Μπατίστα) και την μουσική της, αλλά επέκριναν τον ρυθμό της και τον τρόπο αφήγησης της πλοκής της ταινίας. Απέφερε 880 εκατομμύρια δολάρια παγκοσμίως, καθιστώντας την την έκτη ταινία με τις υψηλότερες εισπράξεις του 2015 και την δεύτερη ταινία του Τζέιμς Μποντ με τις υψηλότερες εισπράξεις μετά το Skyfall. Το κεντρικό τραγούδι της ταινίας, "Writing's on the Wall ", κέρδισε ένα Όσκαρ και μια Χρυσή Σφαίρα. Η επόμενη ταινία της σειράς, το *No Time to Die*, κυκλοφόρησε το 2021.

Πλοκή
-----

Ένα κρυπτογραφημένο μήνυμα από την προηγούμενη M οδηγεί τον Τζέιμς Μποντ σε μια εγκληματική αποστολή στην Πόλη του Μεξικού, όπου απο εκεί καταλήγει και τελικά στη Ρώμη, όπου συναντά τη Λουτσία Σκιάρα, την όμορφη κι απαγορευμένη χήρα ενός κακόφημου εγκληματία. Ο πράκτορας 007 διεισδύει σε μια μυστική συνάντηση κι ανακαλύπτει την ύπαρξη μιας εγκληματικής οργάνωσης γνωστή ως *Spectre*. Εν τω μεταξύ, πίσω στο Λονδίνο, o Μαξ Ντένμπι, ο νέος επικεφαλής του κέντρου για την εθνική ασφάλεια, αμφισβητεί τις ενέργειες του Μποντ και τις ικανότητες της MI6, με επικεφαλής τον νέο Μ. Ο Μποντ στρατολογεί συγκαλυμμένα την Ιβ Μάνεϊπένι και τον πράκτορα Q για να τον βοηθήσουν να αναζητήσει τη Μαντλίν Σόουν, την κόρη ενός παλιού εχθρού του, του Μίστερ Γουάιτ, ο οποίος μπορεί να κρατά το κλειδί για να ξετυλίξει τον ιστό της Spectre. Ως κόρη δολοφόνου, η Μαντλίν καταλαβαίνει τον Μποντ με έναν τρόπο που οι άλλοι δεν μπορούν. Όσο ο Μποντ διεισδύει στην καρδιά της Spectre, μαθαίνει για την ύπαρξη μιας ανατριχιαστικής σύνδεσης μεταξύ του ιδίου και του αρχηγού της οργάνωσης της.

Ηθοποιοί και Χαρακτήρες
-----------------------

* Ντάνιελ Κρεγκ στο ρόλο του *Τζέιμς Μποντ*
* Κρίστοφ Βαλτς στο ρόλο του  *Ερνστ Στάυρο Μπλόφιλντ* (γεννημένος ως Φρανζ Οπερχάουζερ)
* Ρέιφ Φάινς στο ρόλο του *M/Γκάρεθ Μάλορι*
* Ναόμι Χάρις στο ρόλο της *Ιβ Μανιπένι*
* Λεά Σεϊντού στο ρόλο της *Μαντελίν Σουάν*
* Ντέιβ Μπατίστα στο ρόλο του *Κύριου Χινξ*
* Γέσπερ Κρίστενσεν στο ρόλο του *Κυρίου Γουάιτ*
* Ρόρι Κινίαρ στο ρόλο του *Μπιλ Τάνερ*
* Άντριου Σκοτ στο ρόλο του *C/Μαξ Ντεμπαίχ*
* Μόνικα Μπελλούτσι στο ρόλο της *Λουσία Σκιάρα*
* Μπεν Γουίσοου στο ρόλο του *Q*
* Αλεσσάντρο Κρεμόνα στο ρόλο του *Μάρκο Σκιάρα*
* Τζούντι Ντεντς στο ρόλο της *Μ*

Βραβεία & Υποψηφιότητες
-----------------------

|
|  |
| Βραβείο | Κατηγορία | Υποψήφιος | Αποτέλεσμα |
| Όσκαρ | Πρωτότυπο Τραγούδι (Writing's on the Wall)  | Τζιμι Νέιπς & Σαμ Σμιθ | Νίκη |
| Χρυσές Σφαίρες | Τραγούδι (Writing's on the Wall)  | Τζιμι Νέιπς & Σαμ Σμιθ | Νίκη |
| Critics' Choice Movie Awards | Καλύτερη Ανδρική Ερμηνεία σε Ταινία Δράσης | Ντάνιελ Κρεγκ | Υποψηφιότητα |
| Καλύτερο Τραγούδι | Writing's on the Wall | Υποψηφιότητα |
| Βραβεία Ένωσης Κριτικών Κινηματογράφου του Χιούστον | Καλύτερο Τραγούδι | Writing's on the Wall | Υποψηφιότητα |
|

Παραπομπές
----------

1. ↑  «Sam Mendes Returns to Direct». Eon Productions. 11 Ιουλίου 2013. Αρχειοθετήθηκε από το πρωτότυπο στις 2 Μαΐου 2017. Ανακτήθηκε στις 4 Δεκεμβρίου 2014.
2. ↑  Vejvoda, Jim. «MGM, Danjaq Settle James Bond Rights Dispute With McClory Estate». IGN. Αρχειοθετήθηκε από το πρωτότυπο στις 16 Νοεμβρίου 2013. Ανακτήθηκε στις 5 Δεκεμβρίου 2014.
3. ↑  Child, Ben (18 November 2013). «Blofeld could be back in James Bond's crosshairs following legal deal». *The Guardian*. Αρχειοθετήθηκε από το πρωτότυπο στις 24 September 2015.. Ανακτήθηκε στις 13 September 2015.
4. ↑  «Thunderball Cast & Crew». *Thunderball Obsessional*. Αρχειοθετήθηκε από το πρωτότυπο στις 12 Ιανουαρίου 2015. Ανακτήθηκε στις 6 Δεκεμβρίου 2014.
5. ↑  «Ikon London Magazine Coverage from the world premiere of Spectre». Ikon London Magazine. 27 October 2015. Αρχειοθετήθηκε από το πρωτότυπο στις 6 April 2020.. Ανακτήθηκε στις 3 March 2018.
6. ↑  «Oscars: The Complete Winners List». *The Hollywood Reporter*. 28 Φεβρουαρίου 2016. Αρχειοθετήθηκε από το πρωτότυπο στις 9 Μαΐου 2022. Ανακτήθηκε στις 23 Νοεμβρίου 2022.
7. ↑  «Golden Globes: The Complete Winners List». *The Hollywood Reporter*. 10 Ιανουαρίου 2016. Αρχειοθετήθηκε από το πρωτότυπο στις 13 Απριλίου 2022. Ανακτήθηκε στις 23 Νοεμβρίου 2022.
8. ↑  «Critics' Choice Awards: The Complete Winners List». *The Hollywood Reporter*. 17 Ιανουαρίου 2016. Αρχειοθετήθηκε από το πρωτότυπο στις 11 Απριλίου 2021. Ανακτήθηκε στις 23 Νοεμβρίου 2022.

Εξωτερικοί σύνδεσμοι
--------------------

* Επίσημη ιστοσελίδα
* Spectre στο IMDb

  


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σειρά ταινιών *Τζέιμς Μποντ* |
| --- |
|  |
| 
* **Μεταφορά**
 |
|  |
| Ταινίες παραγωγήςEon Productions | 
* *Δόκτωρ Νο* (1962)
* *Από τη Ρωσία με αγάπη* (1963)
* *Χρυσοδάκτυλος* (1964)
* *Επιχείρηση Κεραυνός* (1965)
* *Ζεις μονάχα δυο φορές* (1967)
* *Στην Υπηρεσία της Αυτής Μεγαλειότητος* (1969)
* *Τα διαμάντια είναι παντοτινά* (1971)
* *Ζήσε κι άσε τους άλλους να πεθάνουν* (1973)
* *Ο Άνθρωπος με το χρυσό πιστόλι* (1974)
* *Η Κατάσκοπος που με αγάπησε* (1977)
* *Επιχείρηση Μούνρεϊκερ* (1979)
* *Για τα μάτια σου μόνο* (1981)
* *Επιχείρηση Οκτάπουσι* (1983)
* *Επιχείρηση «Κινούμενος Στόχος»* (1985)
* *Με το δάκτυλο στη σκανδάλη* (1987)
* *Προσωπική Εκδίκηση* (1989)
* *Επιχείρηση «Χρυσά Μάτια»* (1995)
* *Το αύριο ποτέ δεν πεθαίνει* (1997)
* *Ο κόσμος δεν είναι αρκετός* (1999)
* *Πέθανε μια άλλη μέρα* (2002)
* *Casino Royale* (2006)
* *Quantum of Solace* (2008)
* *Skyfall* (2012)
* *Spectre* (2015)
* *No Time to Die* (2021)
 |
|  |
| Άλλες ταινίες | 
* *Καζίνο Ρουαγιάλ* (1967)
* *Ποτέ μην ξαναπείς ποτέ* (1983)
 |
|  |
| Χαρακτήρες | 
* Τζέιμς Μποντ
* Μ
* Q
* Δεσποινίς Μανιπένι
* Σύμμαχοι
* Κορίτσια
* Κακοποιοί
 |
|  |
| Βιβλία | 
Κατάλογος βιβλίων Τζέιμς Μποντ |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 305901282
* BNF: cb171120391 (data)

 |

 |